**EELNÕU 2025/351-1**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 25. september 2025 nr

Viljandi linna arengustrateegia 2040+ ja

Viljandi linna arengukava aastateks 2025–2029

Määrus kehtestatakse kohaliku omavalitsuse korralduse seaduse § 22 lõike 1 punkti 7, § 37, § 371,  
§ 372 lõigete 4 ja 7, Viljandi Linnavolikogu 31.10.2014 määruse nr 33 „Viljandi linna arengukava  
ja eelarvestrateegia koostamise, muutmise, menetlemise ja kinnitamise kord“ alusel ning  
arvestades Viljandi Linnavolikogu 27.02.2025 otsust nr 239 „Viljandi linna arengustrateegia 2040+, Viljandi linna arengukava aastateks 2024–2029 ja Viljandi linna eelarvestrateegia aastateks 2024-2029 ülevaatamise algatamine“ ja Viljandi Linnavalitsuse 10.03.2025 korraldust nr 144 „Viljandi linna arengustrateegia 2040+, Viljandi linna arengukava aastateks 2024–2029 ja Viljandi linna eelarvestrateegia aastateks 2024-2029 ülevaatamise komisjoni koosseisu ja tööplaani kinnitamine.

1. Kinnitada Viljandi linna arengustrateegia 2040+ ja Viljandi linna arengukava aastateks 2025–2029 vastavalt määruse lisale.
2. Tunnistada kehtetuks Viljandi Linnavolikogu 29.08.2024 määrus nr 54 „Viljandi linna  
   arengustrateegia 2040+ ja Viljandi linna arengukava aastateks 2024–2029“.
3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Reet Alev

**Esitatud:** 8.09.2025

**Esitaja:** Viljandi Linnavalitsus **Ettekandja:** Johan-Kristjan Konovalov

**Lk arv:** 3

**Hääletamine:** koosseisu häälteenamus

Seletuskiri

**Viljandi linna arengustrateegia 2040+ ja Viljandi linna arengukava aastateks 2025**–**2029**

Eelnõu eesmärgiks on kehtestada Viljandi linna arengustrateegia 2040+ ja Viljandi linna arengukava aastateks 2025–2029.

Kohaliku omavalitsuse korralduse seaduse (edaspidi KOKS) § 22 lõike 1 punkti 7 kohaselt kuulub valla või linna arengukava vastuvõtmine ja muutmine volikogu ainupädevusse. Tulenevalt KOKSi §-ist 37 peab vallal ja linnal olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele ning arengukava koostatakse valla või linna kohta ja selles esitatakse vähemalt: 1) majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused; 2) probleemide ja võimaluste hetkeolukorra analüüs tegevusvaldkondade lõikes; 3) tegevusvaldkondade strateegilised eesmärgid koos taotletava mõjuga arengukava perioodi lõpuni; 4) strateegiliste eesmärkide täitmiseks vajalikud tegevused arengukava perioodi lõpuni. KOKSi § 372 kohaselt peab arengukava hõlmama iga aasta 15. oktoobri seisuga vähemalt nelja eelseisvat eelarveaastat ja arengukava ja eelarvestrateegia eelnõu koostab valla- või linnavalitsus ning esitab vastuvõtmiseks valla- või linnavolikogule. Viljandi linna arendustegevuses kavandatud tegevuste elluviimiseks prognoositud rahaliste vahendite maht kajastub Viljandi linna eelarvestrateegias. Konkreetsed eraldised arengukava elluviimiseks määratakse Viljandi linna iga-aastases eelarves.

Viljandi Linnavolikogu algatas 27.02.2025 Viljandi linna arengustrateegia 2040+ ning Viljandi linna arengukava ja eelarvestrateegia aastateks 2024–2029 ülevaatamise ja linnavalitsus moodustas arengudokumentide ülevaatamise komisjoni ja kinnitas tööplaani. Komisjon määras arengukava ja eelarvestrateegia perioodiks 2025-2029.

Arengudokumentide ülevaatamise eesmärgiks oli viia hetkeolukorra kirjeldus ja tulevikuprognoosid vastavusse 2025. aasta alguse seisuga tagades erinevate valdkondade tasakaalustatud ja jätkusuutliku arengu, määrata linna arengusuunad pikemaks perioodiks ning kokku leppida tegevused ja investeeringud lähiaastateks, lähtudes linna erinevate valdkondade hetkeolukorrast, suundumustest ja rahalistest võimalustest.

Arengudokumentide koostamist juhtinud komisjon lähtus kehtivatest arengudokumentidest, andis sisendi Viljandi linna arengustrateegia 2040+ ja Viljandi linna arengukava aastateks 2025–2029 eelnõu koostamiseks ning kooskõlastas arengudokumentide eelnõu.

Üle vaadatud ja uuendatud Viljandi linna arengustrateegia 2040+ ja Viljandi linna arengukava aastateks 2025–2029 kinnitamise määruse eelnõu I lugemine toimus Viljandi Linnavolikogu juunikuu istungil.

Viljandi Linnavolikogu suunas eelnõu pärast I lugemist avalikule väljapanekule, mis toimus 08.-22. juulini 2025. Avaliku väljapaneku ajal oli kõigil võimalus dokumendi tekstiga tutvuda ja teha omapoolseid muudatusettepanekuid. Avaliku väljapaneku ajal laekus 1 arvamus, mis keskendus ühendusteedele ja linnasisesele liikumisele. Esitatud arvamus ei sisaldanud ettepanekuid dokumendi muutmiseks vaid juhtis tähelepanu valdkonna olulistele kitsaskohtadele.

Avalik arutelu Viljandi linna arengustrateegia 2040+ ja Viljandi linna arengukava aastateks 2025–2029 avaliku väljapaneku tulemuste arutamiseks toimus 4. augustil 2025. Arutelul osales 3 külalist.

Dokumendi tekstis on võrreldes I lugemise tekstiga uuendatud arvandmeid ning Viljandi Linnavalitsus täpsustas 18.08.2025 istungil tegevuskava punkti 16.1. Tänavate sõidetavuse parandamine jagades Reinu tee Riia maanteest Hariduse tänavani ja Hariduse tänava rekonstrueerimistööd Reinu teest Vaksali tänavani etappidesse. Selle kohaselt 2025. aastal teostatud rekonstrueerimistööd moodustavad tööde I etapi ja nende tänavate ülejäänud rekonstrueerimistööd on tööde II etapp ning on perspektiivne tegevus.

Viljandi linna arengustrateegia 2040+ ja Viljandi linna arengukava aastateks 2025–2029 kinnitamise määruse eelnõu II lugemine ja vastuvõtmine toimub Viljandi Linnavolikogu septembrikuu istungil.

(allkirjastatud digitaalselt)

Reet Alev

linnaarengu peaspetsialist